മെസി പോയതോടെ ബാഴ്സയെ കയ്യൊഴിഞ്ഞ് ആരാധകര് കാമ്ബ്നൗവില് ആളൊഴിഞ്ഞു ഒരു കാലത്ത് ലോകത്തെ ഏറ്റവും ആരാധകരുള്ള ഫുട്ബോള് ക്ലബായിരുന്ന ബാഴ്സയെ ആരാധകര് കൈവിടുകയാണോ. ഹോംഗ്രൗണ്ടായ കാമ്ബ്നൗവില് ഗാലറികള് ഒഴിഞ്ഞുകിടക്കുന്നുവെന്ന് സ്പാനിഷ് മാധ്യമമായ മാര്ക റിപ്പോര്ട്ട് ചെയ്യുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ക്ലബിന്റെ എല്ലാം ആയിരുന്ന ലയണല് മെസിയുടെ പടിയിറക്കവും തുടര്തോല്വികളും ബാഴ്സയുടെ ജനപ്രീതി ഇടിച്ചുവെന്നാണ് വിലയിരുത്തല്.ഡിപോര്ടിവോ അലാവസിനെതിരായ മത്സരത്തില് വെറും 37,278 കാണികള് മാത്രമാണ് ഗാലറിയിലെത്തിയത്. റയല്മാഡ്രിഡുമായുള്ള എല്ക്ലാസികോ മത്സരത്തിന് 86,000 പേരെത്തിയിരുന്നു. എങ്കിലും 14,000 ത്തോളം ടിക്കറ്റുകള് അന്നും വിറ്റുപോയിരുന്നില്ല. ടിക്കറ്റുകള്ക്ക് 50 ശതമാനം കിഴിവ് നല്കിയിട്ടും വലന്സിയക്കും ഡൈനാമോ കീവിനുമെതിരായ മത്സരത്തില് 5000ത്തില് താഴെ മാത്രമാണ് ആളുകളെത്തിയത്.എന്നാല് കോവിഡ് മഹാമാരിയും അതുമൂലം ടൂറിസ്റ്റുകളുടെ വരവ് നിലച്ചതും കാണികളുടെ എണ്ണം കുറച്ചതായാണ് ബാഴ്സ വിലയിരുത്തുന്നത്. മോശം പ്രകടനത്തെ തുടര്ന്ന് കോച്ച് റൊണാള്ഡ് കൂമാനെ ബാഴ്സ പുറത്താക്കിയിരുന്നു. സഹ പരിശീലകനായി ടീമിലുണ്ടായിരുന്ന സെര്ജി ബാര്യുവാനാണ് ടീമിന്റെ താല്ക്കാലിക ചുമതല. 11 മത്സരങ്ങള് പൂര്ത്തിയായപ്പോള് നാലു ജയങ്ങള് മാത്രമുള്ള ബാഴ്സ 16 പോയന്റുമായി ഒമ്ബതാം സ്ഥാനത്താണ്. ആദ്യ സ്ഥാനത്തുള്ള റയല് മാഡ്രിഡുമായി എട്ട് പോയന്റ് കുറവുണ്ട്.ചാമ്ബ്യന്സ് ലീഗിലും മികച്ച പ്രകടനമല്ല ബാഴ്സ പുറത്തെടുത്തത്. ആദ്യ രണ്ട് മത്സരങ്ങളില് ബയേണിനോടും ബെന്ഫിക്കയോടും ദയനീയ പരാജയമായിരുന്നു ബാഴ്സ നേരിട്ടത്. ഡൈനാമോ ക്വീവിനോട് മാത്രമാണ് ഇരു പാദങ്ങളിലും ബാര്സയ്ക്ക് ജയിക്കാന് സാധിച്ചത്. നാലു മത്സരങ്ങളില് നിന്ന് ആറു പോയിന്റുമായി ബാര്സ ഗ്രൂപ്പില് രണ്ടാം സ്ഥാനത്താണ്.